ai4bharat/Pralekha huggingface dataset:
আয়ুষ
আয়ুষ মন্ত্রকের হোমিওপ্যাথি চিকিৎসার কলকাতা ভিত্তিক উৎকর্ষ কেন্দ্রের একটি স্যাটেলাইট ইউনিট ৩০০ কোটি টাকা ব্য়য়ে দিল্লির নারেলায় গড়ে তোলা হবে
কলকাতা, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর নেতৃত্বে আয়ুষ চিকিৎসা ব্যবস্থাকে জনপ্রিয় করে তোলার জন্য কেন্দ্র বিভিন্ন উদ্যোগ নিয়েছে। এর ফলে ভারতে এবং সারা বিশ্বে আয়ুষ পদ্ধতিতে চিকিৎসা জনপ্রিয় হয়ে উঠছে। ভারতের পরম্পরাগত চিকিৎসা ব্যবস্থার মাধ্যমে মানব জাতিকে রোগের হাত থেকে রক্ষা করতে প্রধানমন্ত্রী আয়ুষ আন্দোলনকে সারা বিশ্বে ছড়িয়ে দিতে উদ্যোগী হয়েছেন।
কেন্দ্রীয় আয়ুষ ও বন্দর, জাহাজ চলাচল এবং জলপথ মন্ত্রী শ্রী সর্বানন্দ সোনোয়াল বলেছেন, দীর্ঘদিন ধরে আসাম সহ বিভিন্ন অঞ্চল থেকে বিশিষ্টজনেরা হোমিওপ্যাথি চিকিৎসা পদ্ধতি নিয়ে পড়াশুনা করতে কলকাতায় আসেন। কলকাতার ন্যাশনাল ইনস্টিটিউট অফ হোমিওপ্যাথিতে বৃহস্পতিবার এক পর্যালোচনা বৈঠকে মন্ত্রী বলেন, আয়ুষ পদ্ধতি দেশে – বিদেশে ক্রমশ জনপ্রিয় হচ্ছে। এই সুযোগকে আমাদের কাজে লাগিয়ে ভারতের প্রত্যেক নাগরিক যাতে সুস্বাস্থ্যের অধিকারী হন, সেটি নিশ্চিত করতে হবে। জাতীয় স্তরে গুরুত্বপূর্ণ আয়ুষ প্রতিষ্ঠানগুলিকে রোগ প্রতিরোধ, নিরাময়, চিকিৎসা পদ্ধতির বিষয়ে প্রচার চালানোর কাজে ব্যবহার করতে হবে। এর ফলে রোগীদের চিকিৎসার পাশাপাশি আয়ুষ পদ্ধতি নিয়ে আরো বেশি গবেষণা করা যাবে। সরকার, আমাদের পরম্পরাগত চিকিৎসা ব্যবস্থাগুলিকে আবারও জনপ্রিয় করে তুলতে বদ্ধ পরিকর। কারণ এর মাধ্যমে নাগরিকদের উন্নত জীবনযাত্রা নিশ্চিত হবে।
এই উপলক্ষ্যে শ্রী সোনোয়াল জানান, কলকাতার ন্যাশনাল ইনস্টিটিউট অফ হোমিওপ্যাথির একটি স্যাটেলাইট ইউনিট দিল্লির নারেলায় গড়ে তোলা হবে। একাজে ব্যয় হবে ৩০০ কোটি টাকা। এই উৎকর্ষ কেন্দ্রটিকে আন্তর্জাতিক মানের করে তুলতে সরকার উদ্যোগী হয়েছে। এই কেন্দ্রে গবেষণা ও উন্নয়নমূলক বিভিন্ন কাজ করা হবে।
আয়ুষ মন্ত্রী বলেন, পশ্চিমবঙ্গ হল হোমিওপ্যাথি চিকিৎসার আঁতুড়ঘর। এখানে হোমিওপ্যাথিকে লালন করা হয়েছে এবং তা ক্রমশ সারা দেশে জনপ্রিয় হয়ে উঠেছে। কলকাতার ন্যাশনাল ইনস্টিটিউট অফ হোমিওপ্যাথির পড়াশোনার মান অত্যন্ত ভালো। ছাত্রছাত্রীরা এখানে হাউস স্টাফ ব্যবস্থা নিয়ে মন্ত্রীকে বিবেচনা করার আর্জি জানালে তিনি বিষয়টি খতিয়ে দেখবেন বলে আশ্বাস দেন।
CG/CB/SFS
(Visitor Counter : 10
সংস্কৃতিমন্ত্রক
কেন্দ্রীয় সংস্কৃতি মন্ত্রক ১৯ থেকে ২১ জুন পর্যন্ত "নমস্তে যোগ" শীর্ষক এক প্রচারাভিযানের মাধ্যমে আন্তর্জাতিক যোগ দিবস উদযাপন করছে
নতুন দিল্লি, ২০ জুন, ২০২০
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল বলেছেন যে, ২১ জুন আন্তর্জাতিক যোগ দিবস উপলক্ষে তিনি পুরোনো কেল্লাতে সূর্য নমস্কারে অংশগ্রহণ করবেন। এই দিন প্রত্যেককে তাদের বাড়ি থেকে সূর্য নমস্কারে যোগ দেওয়ার জন্য অনুরোধ জানিয়েছেন তিনি। শ্রী প্রহ্লাদ সিং বলেন প্রধানমন্ত্রী শ্রী নরেন্দ্র মোদী যোগ দিবসে সূর্য নমস্কারের কথাটি তুলে ধরেছেন। আমাদের দৈনন্দিন জীবনে যোগাভ্যাস করা উচিৎ বলেও শ্রী সিং জানান।
শ্রী প্যাটেল সোশ্যাল মিডিয়ায় একটি ভিডিও বার্তা পোস্ট করেছেন। সূর্য নমস্কারের বিষয়টি যাতে গণ আন্দোলনের রূপ নেয় এবং জন সাধারণের মধ্যে স্বাস্থ্য সচেতনতা গড়ে ওঠে তার জন্য এই সামাজিক যোগাযোগ মাধ্যমে "#১০ মিলিয়নসূর্য নমস্কার" এবং "# নমস্তেযোগ" ব্যবহার করে সূর্য নমস্করের ভিডিও পোস্ট করার জন্য সকলকে অনুরোধ জানিয়েছেন।
সোশ্যাল মিডিয়ায় সংস্কৃতি মন্ত্রীর বার্তাটি প্রচুর সাড়া ফেলেছে। তিনি আশা করেছেন যে, আন্তর্জাতিক যোগ দিবসে প্রায় ১০ কোটি মানুষ তাঁর সঙ্গে সূর্য নমস্কারে যোগ দেবেন।
সকালের জীবনে যোগাভ্যাসকে অপরিহার্য অঙ্গ হিসেবে যুক্ত করার লক্ষ্য অর্জনের জন্য কেন্দ্রীয় সংস্কৃতি মন্ত্রক ১৯ থেকে ২১ জুন পর্যন্ত "নমস্তে যোগ" শীর্ষক এক প্রচারাভিযানের মাধ্যমে আন্তর্জাতিক যোগ দিবস উদযাপন করছে।
(CG/SS
স্বাস্থ্যওপরিবারকল্যাণমন্ত্রক
ভারতে সক্রিয় ভাবে কোভিড আক্রান্তের সংখ্যা কমে আজ হয়েছে ২ লক্ষ ৭৭ হাজার
নতুন দিল্লি, ২৮ ডিসেম্বর, ২০২০
কোভিড জনিত অতিমারি পরিস্থিতি নিয়ন্ত্রণের ক্ষেত্রে ভারতে সক্রিয়ভাবে কোভিড আক্রান্তের সংখ্যা ক্রমেই কমছে। দেশে সক্রিয়ভাবে কোভিড আক্রান্তের সংখ্যা আজ নেমে হয়েছে ২ লক্ষ ৭৭ হাজার ৩০১। শতকরা হিসাবে এই সংখ্যা নেমে হয়েছে ২ দশমিক ৭২ শতাংশ। যা ১৬৩ দিনে মধ্যে এই প্রথম। গত ২৪ ঘন্টায় মোট সক্রিয় কেসের সংখ্যা নেমে হয়েছে ১ হাজার ৩৮৯।
গত ২৪ ঘন্টায় সারাদেশে নতুন করে আক্রান্তের সংখ্যা দাঁড়িয়েছে ২০ হাজার ০২১। এই সময়ে সুস্থ হয়ে উঠেছেন ২১ হাজার ১৩১ জন।
দেশে এখন কোভিড আক্রান্তের সংখ্যা ক্রমশই কমছে।
এদিকে, কোভিড আক্রান্ত হয়ে সুস্থতার সংখ্যা বেড়ে হয়েছে ৯৭ লক্ষ ৮২ হাজার ৬৬৯। অর্থাৎ সুস্থতার হার বেড়ে দাঁড়িয়েছে ৯৫ দশমিক ৮৩ শতাংশ। বর্তমানে সক্রিয় ভাবে আক্রান্ত এবং সুস্থতার হারের মধ্যে ব্যবধান বেড়ে হয়েছে ৯৫ লক্ষ ০৫ হাজার ৩৬৮।
সারা বিশ্বের সঙ্গে তুলনা করলে প্রতি লক্ষ জনসংখ্যায় ভারত অনেকটাই নিচের দিকে রয়েছে। এই সংখ্যা প্রতি লক্ষতে ৭,৩৯৭ জন। যেখানে সারা বিশ্বে আক্রান্তের সংখ্যা প্রতি লক্ষতে ১০,১৪৯ জন। রাশিয়া, ইতালি, ব্রিটেন, ব্রাজিল, ফ্রান্স এবং মার্কিন যুক্তরাষ্ট্রে এই সংখ্যা অনেক বেশি।
ভারতের দশটি রাজ্য ও কেন্দ্রশাসিত অঞ্চলে নতুন করে সুস্থতার হার বেড়ে দাঁড়িয়েছে ৭২ দশমিক ৯৯ শতাংশ। কেরালায় একদিনে সবচেয়ে বেশি ৩ হাজার ৪৬৩ জন সুস্থ হয়ে উঠেছেন। মহারাষ্ট্রে একদিনে ২,১২৪ জন সুস্থ হয়ে উঠছেন। পশ্চিমবঙ্গে ১,৭৪০ জন সুস্থ হয়ে উঠেছেন। দেশে গত ২৪ ঘন্টায় ২৭৯ জনের মৃত্যু হয়েছে। প্রতি লক্ষ জনসংখ্যায় ভারতে মৃত্যুর হার ১০৭। যার সারা বিশ্বের চেয়ে অনেকটাই কম। সারাবিশ্বে এর গড় সংখ্যা বর্তমানে ২২৪।
প্রধানমন্ত্রীরদপ্তর
ভারতের ৭৩তম সাধারণতন্ত্র দিবস উপলক্ষে বিশ্ব নেতৃবৃন্দের শুভেচ্ছা বার্তার জন্য প্রধানমন্ত্রীর ধন্যবাদ জ্ঞাপন
নয়াদিল্লি, ২৬ জানুয়ারি, ২০২২
প্রধানমন্ত্রী শ্রী নরেন্দ্র মোদী ভারতের ৭৩তম সাধারণতন্ত্র দিবস উপলক্ষে বিশ্ব নেতৃবৃন্দের শুভেচ্ছা বার্তার জন্য ধন্যবাদ জানিয়েছেন।
নেপালের প্রধানমন্ত্রীর এক ট্যুইট বার্তার জবাবে প্রধানমন্ত্রী বলেছেন, “প্রধানমন্ত্রী @SherBDeuba আপনার ঊষ্ণ শুভেচ্ছা বার্তার জন্য ধন্যবাদ জানাই। আমাদের প্রাণবন্ত ও চিরকালীন বন্ধুত্বকে আরও শক্তিশালী করতে আমরা একযোগে কাজ করবো”।
ভূটানের প্রধানমন্ত্রীর এক ট্যুইট বার্তার জবাবে শ্রী মোদী বলেছেন, “@PMBhutan ভারতের সাধারণতন্ত্র দিবস উপলক্ষে আপনার ঊষ্ণ অভিনন্দনের জন্য ধন্যবাদ। ভারত ভূটানের সঙ্গে অনন্য চিরস্থায়ী বন্ধুত্বকে অত্যন্ত গুরুত্ব দেয়। ভুটানের সরকার ও জনসাধারণকে তাসি দেলেক। আমাদের সম্পর্ক আরও সুদৃঢ় হোক”।
শ্রীলঙ্কার প্রধানমন্ত্রীর ট্যুইট বার্তার জবাবে প্রধানমন্ত্রী বলেছেন, “প্রধানমন্ত্রী রাজাপাক্সে আপনাকে ধন্যবাদ। আমাদের দুটি দেশই স্বাধীনতার ৭৫তম বর্ষ উদযাপন করছে। তাই, এটি উভয় দেশের জন্যই বিশেষ একটি বছর। আমাদের জনসাধারণের মধ্যে সম্পর্ক আরও শক্তিশালী হয়ে উঠুক”।
ইজরায়েলের প্রধানমন্ত্রীর ট্যুইট বার্তার জবাবে প্রধানমন্ত্রী বলেছেন, “প্রধানমন্ত্রী @naftalibennett ভারতের সাধারণতন্ত্র দিবসে আপনার ঊষ্ণ অভিনন্দনের জন্য ধন্যবাদ। গত নভেম্বরে আমাদের বৈঠকের কথা স্মরণীয় হয়ে থাকবে। আপনার সক্রিয় উদ্যোগে ভারত-ইজরায়েল কৌশলগত অংশীদারিত্ব আরও সুদৃঢ় হবে বলে আমি আশাবাদী”।
CG/CB/SB
(
পরিবেশওঅরণ্যমন্ত্রক
প্লাস্টিক উৎপাদক সংস্থাগুলি বন্ধ করা হবে
নয়াদিল্লী, ২০ ডিসেম্বর, ২০২১
মন্ত্রক ১২ আগস্ট ২০২১ সালের প্লাস্টিক বর্জ্য ব্যবস্থাপনা নিয়মাবলী প্রকাশ করেছে। এই নিয়মাবলী অনুযায়ী ২০২২ সালের মধ্যে একবার ব্যবহারযোগ্য প্লাস্টিকের ব্যবহার নিষিদ্ধ ঘোষণা করা হয়েছে। এই ধরণের প্লাস্টিক বেশি ব্যবহার করা যায়না এবং এগুলি যেখানে-সেখানে ফেলে দেওয়া হয়।
প্লাস্টিকের ক্যারিব্যাগের প্রসঙ্গে এই নিয়মাবলী অনুসারে ৭৫ মাইক্রোনের কম এ ধরণের ব্যাগ উৎপাদন, আমদানি, মজুত, বন্টন, বিক্রি ও ব্যবহারের ওপর নিষেধাজ্ঞা জারি করা হয়েছে। ৩০ সেপ্টেম্বর থেকে এই নিয়ম কার্যকর হয়েছে। ২০২২এর ৩১ ডিসেম্বর থেকে যেসব প্লাস্টিক ১২০ মাইক্রোনের কম মোটা সেগুলিকেও এই নিয়মের আওতায় আনা হবে। ২০১৬ সালের প্লাস্টিক বর্জ্য ব্যবস্থাপনা নিয়মাবলী অনুযায়ী ৩৪টি রাজ্য ও কেন্দ্রশাসিত অঞ্চল প্লাস্টিকের ক্যারিব্যাগ এবং একবার ব্যবহারযোগ্য প্লাস্টিকের সামগ্রীর ওপর নিষেধাজ্ঞা জারি করে। কেন্দ্রীয় দূষণ নিয়ন্ত্রণ পর্ষদ লক্ষ্মৌ-এর ধাপায় প্লাস্টিকের বর্জ্য পদার্থের কারণে মাটি ও জলের প্রভাব নিয়ে একটি প্রতিবেদন তৈরি করেছে। ওই প্রতিবেদন বলা হয়েছে প্লাস্টিকের বিভিন্ন উপাদানের কারণে মাটি এবং ভূগর্ভস্থ জলের গুণমান হ্রাস পায়।
লোকসভায় আজ এই তথ্য জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
CG/CB/NS
(Visitor Counter : 105
বৈদ্যুতিন ও তথ্যপ্রযুক্তি মন্ত্রক
প্রধানমন্ত্রী শ্রী নরেন্দ্র মোদী আগামী ২৯শে এপ্রিল বেঙ্গালুরুতে তিনদিনের সেমিকন ইন্ডিয়া, ২০২২ সম্মেলন উদ্বোধন করবেন
নয়াদিল্লি, ১৮ এপ্রিল, ২০২২
প্রধানমন্ত্রী শ্রী নরেন্দ্র মোদী আগামী ২৯শে এপ্রিল বেঙ্গালুরুতে বেলা ১১টায় প্রথম ‘সেমিকন ইন্ডিয়া, ২০২২’ সম্মেলন উদ্বোধন করবেন। কেন্দ্রীয় ইলেক্ট্রনিক্স ও তথ্যপ্রযুক্তি প্রতিমন্ত্রী শ্রী রাজীব চন্দ্রশেখর আজ একথা জানান। বৈদ্যুতিন সামগ্রী উৎপাদন, সেমিকন্ডাক্টর বা চিপের নকশা প্রণয়ন তথা উৎপাদন ও উদ্ভাবনের ক্ষেত্রে ভারতকে বিশ্বের অগ্রণী দেশে পরিণত করতে প্রধানমন্ত্রী শ্রী মোদীর দূরদৃষ্টি বাস্তবায়নের লক্ষ্যে তিনদিনের এই সম্মেলন আয়োজন করা হচ্ছে।
ভারত সেমিকন মিশন সম্পর্কে শ্রী চন্দ্রশেখর জানান, বিশ্ব সেমিকন্ডাক্টর মূল্য শৃঙ্খলে এক গুরুত্বপূর্ণ দেশ হিসেবে ভারতকে স্বতন্ত্র পরিচিতি দিতে প্রধানমন্ত্রীর দূরদৃষ্টির সঙ্গে সঙ্গতি রেখে এই সম্মেলনের আয়োজন করা হচ্ছে। সেমিকন্ডাক্টর বা চিপের নকশা প্রণয়ন তথা উদ্ভাবনের ক্ষেত্রে গত ৭৫ বছরে এই প্রথম কার্যকর ও নির্ণায়ক সিদ্ধান্ত নেওয়া হয়েছে। সেমিকন ইন্ডিয়া, ২০২২ সম্মেলন সারা বিশ্ব থেকে সংশ্লিষ্ট শিল্পক্ষেত্র, গবেষণা ও শিক্ষা প্রতিষ্ঠানের বিশেষজ্ঞদের আকৃষ্ট করতে সক্ষম হবে। পক্ষান্তরে, এই সম্মেলন বৈদ্যুতিন সামগ্রী ও সেমিকন্ডাক্টর বা চিপ উৎপাদনের ক্ষেত্রে ভারতকে গ্লোবাল হাব-এ পরিণত করতে প্রধানমন্ত্রীর পরিকল্পনা বাস্তবায়নে সুদূরপ্রসারী ভূমিকা নেবে।
শঙ্খ ল্যাবস প্রাইভেট লিমিটেডের মুখ্য কার্যনির্বাহী আধিকারিক শ্রী পরাগ নায়েক, আইআইটি দিল্লির অধিকর্তা অধ্যাপক কামাকোটি এবং ভারতে নিযুক্ত ইন্টেল ইন্ডিয়ার প্রধান শ্রীমতী নিভরুতি রাই তিনদিনের সেমিকন ইন্ডিয়া সম্মেলন সম্পর্কে নিজেদের চিন্তাভাবনা ও দৃষ্টিভঙ্গি ব্যক্ত করেন। স্টিয়ারিং কমিটিতে স্টার্ট-আপ, শিক্ষা প্রতিষ্ঠান ও একাধিক আন্তর্জাতিক সংস্থার প্রতিনিধিরা সেমিকন্ডাক্টর ও বৈদ্যুতিন সাজসরঞ্জাম উৎপাদনের ক্ষেত্রে ভারতের উচ্চাকাঙ্ক্ষী প্রয়াসগুলিতে সরকারের সহযোগিতার বিভিন্ন দিক সম্মেলনে তুলে ধরবে। উল্লেখ করা যেতে পারে, কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রক আগামী ২৯শে এপ্রিল থেকে পয়লা মে পর্যন্ত বেঙ্গালুরুর আইটিসি গার্ডেনিয়ায় সেমিকেন ইন্ডিয়া, ২০২২ সম্মেলন আয়োজন করেছে। এই সম্মেলনের মূল ভাবনা হল – ‘সারা বিশ্বের জন্য ভারতে নকশা প্রণয়ন ও উৎপাদন : ভারতকে সেমিকন্ডাক্টর দেশে পরিণত করা’। তিনদিনের এই সম্মেলনে মাইক্রন অনিরুদ্ধ দেবগন সংস্থার মুখ্য কার্যনির্বাহী আধিকারিক শ্রী সঞ্জয় মেহরোত্রা, ক্যাডেন্স সংস্থার মুখ্য কার্যনির্বাহী আধিকারিক শ্রী বিনোদ ধাম, অধ্যাপক আরোগ্যস্বামী পলরাজ প্রমুখ উপস্থিত থাকবেন বলে মনে করা হচ্ছে। ইলেক্ট্রনিক্স ও তথ্যপ্রযুক্তি প্রতিমন্ত্রী শ্রী চন্দ্রশেখর আরও জানান, তিনদিনের এই সম্মেলনে সেমিকন্ডাক্টর ক্ষেত্রে অংশীদারিত্ব ও সহযোগিতা গড়ে তোলার লক্ষ্যে একাধিক সমঝোতাপত্র স্বাক্ষরিত হওয়ার সম্ভাবনা রয়েছে। ভারতে সেমিকন্ডাক্টর ক্ষেত্রের জন্য অনুকূল পরিবেশ গড়ে তুলতে মন্ত্রক যে একগুচ্ছ কর্মসূচি গ্রহণ করেছে, বেঙ্গালুরুতে আয়োজিত হতে চলা তিনদিনের এই সম্মেলন তার অন্যতম একটি।
CG/BD/DM/
(Visitor Counter : 140
শিল্পওবাণিজ্যমন্ত্রক
চা পর্ষদের ডেপুটি চেয়ারম্যান উত্তরবঙ্গ জুড়ে চা ও পর্যটন সংক্রান্ত ‘ফুডকা’র পঞ্চম সংস্করণের সূচনা করলেন
কলকাতা, ২৭ জানুয়ারি, ২০২০
উত্তরবঙ্গ জুড়ে চা ও পর্যটন সংক্রান্ত ইউটিউব চ্যানেল ‘ফুডকা’র পঞ্চম সংস্করণের আজ সূচনা করেন চা পর্ষদের ডেপুটি চেয়ারম্যান শ্রী এ কে রায়। ইন্টারনেট-ভিত্তিক এই চ্যানেলের সহযোগিতায় ঐ কর্মসূচির পঞ্চম পর্যায়ের সূচনা হল আজ। ইউটিউবের এই চ্যানেলটির পুরোভাগে রয়েছেন জনপ্রিয় রেডিও জকি মীর এবং বিশিষ্ট ফুড ব্লগার ইন্দ্রজিৎ লাহিড়ী।
ভারতীয় চা পর্ষদ এবং ‘ফুডকা’ চ্যানেলটি দার্জিলিং-এর চা এবং উত্তরবঙ্গের পর্যটন নিদর্শনগুলিকে নিয়ে পাঁচটি ধারাবাহিকের একটি অনুষ্ঠান নিয়ে এসেছে। উত্তরবঙ্গের চা বাগানগুলিকে নিয়ে এই অনুষ্ঠানের সূচনা হয়েছে এবং ধারাবাহিকগুলির বিভিন্ন অংশে চা নামক অসাধারণ পানীয়টির বিভিন্ন দিক তুলে ধরা হয়েছে যা সমগ্র বিশ্বকে মোহিত করে এসেছে।
চায়ের সঙ্গে উত্তরবঙ্গের পর্যটনকে জুড়ে তৈরি হওয়া এই ভিডিওটি নিচের লিঙ্ক ক্লিক করলে দেখা যেতে পারে –
https://www.youtube.com/channel/UCByoEPQbSxyB7PGFDmqtHwQ.
SSS/BD/DM
(Visitor Counter : 14
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ১২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ জুন, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। ২০২১ সালের ১৬ জানুয়ারি থেকে টিকাকরণ অভিযানের সূচনা হয়েছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে টিকা সরবরাহ করছে। বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ১২লক্ষ ১০হাজার ৫০০টি টিকার ডোজ ব্যবহারের অপেক্ষায় রয়েছে।
PG/CB/SB
(Visitor Counter : 105
প্রধানমন্ত্রীরদপ্তর
শিবমোগগার বিমানবন্দরটি সংশ্লিষ্ট অঞ্চলের ব্যবসা-বাণিজ্য, যোগাযোগ ব্যবস্থা এবং পর্যটন শিল্পের প্রসার ঘটাতে সাহায্য করবে: প্রধানমন্ত্রী
নয়াদিল্লি, ২৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, কর্ণাটকের শিবমোগগার বিমানবন্দরটি সংশ্লিষ্ট অঞ্চলের ব্যবসা-বাণিজ্য, যোগাযোগ ব্যবস্থা এবং পর্যটন শিল্পের প্রসার ঘটাতে সাহায্য করবে। শিবমোগগা লোকসভা কেন্দ্রের সাংসদ শ্রী বি ওয়াই রাঘবেন্দ্র এক ট্যুইট বার্তায় বলেছেন, এই বিমানবন্দর সংশ্লিষ্ট অঞ্চলের মানুষের স্বপ্ন পূরণ করল। মালনাদ অঞ্চলের পরিবর্তনের চাবিকাঠি হবে এই বিমানবন্দর।
শ্রী রাঘবেন্দ্রর ট্যুইট বার্তার প্রত্যুত্তরে প্রধানমন্ত্রী বলেছেন, “শিবমোগগা বিমানবন্দরটি সংশ্লিষ্ট অঞ্চলের ব্যবসা-বাণিজ্য, যোগাযোগ ব্যবস্থা ও পর্যটন শিল্পের প্রসার ঘটাতে সাহায্য করবে”।
PG/CB/SB
(
অর্থমন্ত্রক
কেন্দ্রীয় অর্থমন্ত্রী শ্রীমতী নির্মলা সীতারমন কোভিড-১৯ অতিমারীর বিরুদ্ধে লড়াইয়ে সিবিআইসি-এর প্রয়াসের উচ্ছ্বসিত প্রশংসা ব্যক্ত করেছেন; তিনি বলেছেন, সাম্প্রতিক মাসগুলিতে বর্ধিত রাজস্য সংগ্রহ “নিউ নর্মাল” পরিস্থিতির পরিচয় দিয়েছে
নতুন দিল্লি, ০১ জুলাই, ২০২১
পণ্য ও পরিষেবা কর  চালু হয়েছিল ২০১৭ সালের পয়লা জুলাই। এই উপলক্ষে প্রতি বছর পয়লা জুলাই দিনটি জিএসটি দিবস হিসেবে পালন করা হয়। জিএসটি চালু হওয়ার চতুর্থ বার্ষিকী উপলক্ষে কেন্দ্রীয় প্রত্যক্ষ কর ও শুল্ক পর্ষদ  দেশে নানা অনুষ্ঠানের আয়োজন করেছে। জাতীয় স্তরে সিবিআইসি ভার্চুয়াল মাধ্যমে ডিজিটাল প্ল্যাটফর্মে এক অনুষ্ঠানের আয়োজন করে। এই অনুষ্ঠানে সিবিআইসি-র সমস্ত শাখা সংগঠন অংশ নেয়। যেভাবে গত ৮ মাস ধরে বর্ধিত রাজস্ব সহ জিএসটি সংগ্রহের পরিমাণ বেড়েছে, তা আত্মনির্ভর ভারত গঠনে সহায়ক ভূমিকা পালন করেছে। কোভিড-১৯ মোকাবিলায় আর্থিক সাহায্যের প্যাকেজ কর দাতাদের বিশেষ সুবিধা প্রদান করেছে। এদিনের কর্মসূচির অঙ্গ হিসেবে ৩১ জন আধিকারিককে পুরষ্কৃত করা হয়।
জিএসটি দিবস উপলক্ষে এক বার্তায় কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন জানিয়েছেন, কোভিড অতিমারীর জেরে যে অভূতপূর্ব পরিস্থিতি সৃষ্টি হয়েছে, তা মোকাবিলা সহ কোভিডের দ্বিতীয় ঢেউয়ের সমস্যা অতিক্রম করা সম্ভবপর হয়েছে। গত ৮ মাসে জিএসটি সংগ্রহের পরিমাণ বৃদ্ধি পাওয়ায় সন্তোষ ব্যক্ত করেন কেন্দ্রীয় অর্থমন্ত্রী। তিনি বলেন, এই বর্ধিত রাজস্ব সংগ্রহ ‘নিউ নর্মাল’ পরিস্থিতির পরিচয় দিয়েছে।
শ্রীমতী সীতারমন জানান, জিএসটি বাস্তবায়নের ফলে দেশ গঠনে কর দাতাদের অবদান বেড়েছে। অতিমারী পরিস্থিতিতে কর দাতাদের সুবিধার্থে দেরি করে কর জমা দেওয়ার জন্য ফি মকুব করা হয়েছে, কর জমা দেওয়ার সময়সীমা বাড়ানো হয়েছে, এমনকি কোভিড-১৯ সহায়তা হিসেবে দুটি আর্থিক প্যাকেজের কথাও ঘোষণা করা হয়েছে। এছাড়াও কোভিড-১৯ প্রতিরোধ ও চিকিৎসার জন্য ব্যবহৃত টিকা, প্রয়োজনীয় ওষুধ এবং পণ্য ও পরিষেবাগুলিতে জিএসটি-র হার হ্রাস করা হয়েছে। কোভিডে আক্রান্ত হয়ে সিবিআইসি-র ১৮৯ জন কর্মীর প্রয়াণে শোক প্রকাশও করেন কেন্দ্রীয় অর্থমন্ত্রী।
কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর এক বার্তায় বাণিজ্য ও শিল্প বিশেষত অতি ক্ষুদ্র, ক্ষুদ্র ও মাঝারি শিল্পোদ্যোগ সংস্থার প্রতি কৃতজ্ঞতা প্রকাশ করেছেন। তিনি বলেছেন, তাদের নিরবিচ্ছিন্ন সমর্থন ও সহযোগিতায় সরকার গত চার বছরে ধারাবাহিকভাবে জিএসটি ব্যবস্থাপনায় উন্নতিসাধন করে চলেছে। শ্রী ঠাকুর আরও জানিয়েছেন, জিএসটি এক পরিবারের মতো। কোভিড-১৯ অতিমারীর জেরে বহু মানুষ প্রাণ হারিয়েছেন। তাদের প্রতিও শ্রদ্ধা জানান শ্রী ঠাকুর।
সিবিআইসি আয়োজিত এদিনের ভার্চুয়াল অনুষ্ঠানে প্রধানমন্ত্রীর অর্থনৈতিক উপদেষ্টা পর্ষদের চেয়ারম্যান শ্রী বিবেক দেবরায়-এর এক বার্তা উপস্থাপন করা হয়। তিনি সেই বার্তায় জিএসটি-র জেরে কাজের অগ্রগতির বিষয় তুলে ধরেন। এদিনের ভার্চুয়াল অনুষ্ঠানে সিবিআইসি-র চেয়ারম্যান শ্রী এম অজিত কুমার জানিয়েছেন, এই অতিমারী পরিস্থিতিতে কর দাতাদের সুবিধার্থে সিবিআইসি-র কর্মীরা যেভাবে কাজ করেছেন তা প্রশংসনীয়।
CG/SS/SKD/
(Visitor Counter : 146
স্বাস্থ্যওপরিবারকল্যাণমন্ত্রক
বিরল রোগে আক্রান্ত রোগীদের চিকিৎসার জন্য স্বতঃস্ফূর্ত গণ-তহবিল এবং যক্ষ্মা নির্মূলের বিষয় নিয়ে ডাঃ হর্ষ বর্ধনের পৌরহিত্যে কর্পোরেট জগতের সঙ্গে উচ্চপর্যায়ের বৈঠক
নয়াদিল্লী, ১৭ জুন, ২০২১
বিরল রোগে আক্রান্ত রোগীদের চিকিৎসার জন্য স্বতঃস্ফূর্ত গণ-তহবিল এবং যক্ষ্মা নির্মূলের বিষয়ে আজ বাণিজ্যিক কর্পোরেট জগতের সঙ্গে যুক্ত ব্যক্তি এবং রাষ্ট্রায়ত্ত্ব সংস্থার প্রতিনিধিদের সঙ্গে কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন ভার্চুয়াল মাধ্যমে বৈঠক করেছেন। বৈঠকের শুরুতে কেন্দ্রীয় স্বাস্থ্যমন্ত্রী জানান সভ্যতার বিকাশের জন্য বেসরকারী কর্পোরেট ক্ষেত্রে বৃহত্তর অংশীদারিত্ব প্রয়োজন। কোভিড-১৯ অতিমারীর দ্বিতীয় ঢেউয়ের মোকাবিলায় কর্পোরেট ক্ষেত্র এবং বিভিন্ন রাষ্ট্রায়ত্ব সংস্থা যেভাবে সাহায্যের হাত বাড়িয়ে দিয়েছে তারজন্য কৃতজ্ঞতাও প্রকাশ করেন তিনি। দেশে বিরল রোগে ভুগছেন এমন রোগীদের চিকিৎসা এবং সাহায্যের জন্য কর্পোরেট ও রাষ্ট্রায়ত্ব সংস্থাগুলির সিএসআর তহবিল থেকে আর্থিক সাহায্যের আবেদন জানান তিনি। ডাঃ হর্ষ বর্ধন বলেন, বিশ্বের মোট জনসংখ্যার ৮ শতাংশ মানুষ বিরল রোগে ভোগেন। এরমধ্যে চিকিৎসার মাধ্যমে সেরে ওঠা ৭৫ শতাংশই হল শিশু। তাদের পিতা-মাতা এই চিকিৎসার খরচ বহন করতে করতে নিঃস্ব হয়ে যান। এই পরিস্থিতিতে রাষ্ট্রায়ত্ব ও কর্পোরেট সংস্থাগুলি সাহায্যের হাত বাড়িয়ে দিতে পারে।
তিনি বলেন, বিরল রোগের চিকিৎসা ক্ষেত্রে গবেষণার সুবিধার্থে সরকার বিভিন্ন পদক্ষেপ গ্রহণ করেছে। এমনকি বিরল রোগের চিকিৎসার জন্য একটি কমিটিও গঠন করা হয়েছে। নোডাল আধিকারিক নিয়োগ করা হলেছে বলেও তিনি জানান। স্বাস্থ্য মন্ত্রী আরও বলেন, বিরল রোগের চিকিৎসায় ব্যবহৃত নির্দিষ্ট ওষুধ আমদানির ক্ষেত্রে শুল্ক হ্রাসের ব্যবস্থা করা হয়েছে। কেন্দ্রীয় স্বাস্থ্যমন্ত্রী বলেন, এই ধরণের রোগের চিকিৎসার জন্য গণ তহবিল গঠনে জাতীয় ডিজিটাল পোর্টাল গড়ে তোলা হয়েছে। কোনো ব্যক্তি বা সমাজের যেকোন ক্ষেত্রের মানুষ, কর্পোরেট সংস্থা এখানে স্বতঃস্ফূর্ত ভাবে অর্থদান করতে পারে। কেন্দ্রীয় মন্ত্রী বলেন, যক্ষ্মা রোগের চিকিৎসা এবং যথাযথ পর্যবেক্ষণের জন্য অত্যাধুনিক সরঞ্জাম যেমন, এনএএটি, ডিজিটাল এক্স-রে’র ব্যবস্থা করা হয়েছে। তিনি বলেন, প্রধানমন্ত্রী শ্রী নরেন্দ্র মোদী ২০২৫ সালের মধ্যে যক্ষ্মামুক্ত ভারত গঠনের আহ্বান জানিয়েছেন। সেই আহ্বানে সাড়া দিয়ে মন্ত্রক একাধিক পদক্ষেপ গ্রহণ করেছে। এদিনের বৈঠকে বিভিন্ন কর্পোরেট, শিল্পসংস্থার প্রতিনিধি, স্বাস্থ্য মন্ত্রকের সচিব শ্রী রাজেশ ভূষণ সহ বণিকসভা সিআইআই, ফিকি, অ্যাসোচেম-এর প্রতিনিধিরাও উপস্থিত ছিলেন।
CG/SS /NS
(Visitor Counter : 153
অসামরিকবিমানপরিবহণমন্ত্রক
কোচি মেট্রো রেলকে ড্রোন ব্যবহারের অনুমতি
নতুন দিল্লি, ১৭ ফেব্রুয়ারি, ২০২১
অসামরিক বিমান পরিবহন মন্ত্রক এবং অসামরিক বিমান পরিবহন অধিদপ্তরের পক্ষ থেকে কেরালার কোচি মেট্রো রেলকে শর্তসাপেক্ষে রিমোটলি পাইলটেড এয়ারক্রাফট সিস্টেম , ড্রোন ব্যবহারের অনুমতি দেওয়া হয়েছে। তারা এটি ব্যবহার করবে ইন্টিগ্রেটেড আরবান রিজেনারেশন এন্ড ওয়াটার ট্রান্সপোর্ট সিস্টেম প্রকল্পে। আগামী ৩১ ডিসেম্বর পর্যন্ত শর্তসাপেক্ষে এই অনুমোদন বহাল থাকবে বলে মন্ত্রকের পক্ষ থেকে জানানো হয়েছে।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০২ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৭ কোটি ৭৯ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৮৫ হাজার ৬৮০।
দেশে বর্তমানে করোনায় আক্রান্তের হার মোট আক্রান্তের ০.২ শতাংশ।
কোভিড মুক্তের হার বর্তমানে ৯৮.৬ শতাংশ।
গত ২৪ ঘণ্টায় সুস্থ হয়েছেন ১৪ হাজার ১২৩ জন। এখনও পর্যন্ত সুস্থ হয়ে উঠেছেন ৪ কোটি ২২ লক্ষ ৩৮ হাজার ৬৭৩ জন।
সারা দেশে গত ২৪ ঘণ্টায় নতুন করে আক্রান্ত ৭ হাজার ৫৫৪ জন।
দৈনিক সংক্রমণের হার ০.৯৬ শতাংশ।
সাপ্তাহিক সংক্রমণের হার ১.০৯ শতাংশ।
এখনও পর্যন্ত নমুনা পরীক্ষা হয়েছে ৭৬ কোটি ৯১ লক্ষ।
গত ২৪ ঘণ্টায় ৭ লক্ষ ৮৪ হাজার ০৫৯টি নমুনা পরীক্ষা হয়েছে।
CG/CB/SB
(Visitor Counter : 114
শ্রমওকর্মসংস্থানমন্ত্রক
কোভিড-১৯ অতিমারীর প্রেক্ষিতে সাহায্যের হাত বাড়িয়ে দিয়ে ইএসআইসি একাধিক পদক্ষেপ নিয়েছে
আটটি ইএসআইসি হাসপাতালে ১০৪২ টি আইসোলেশান শয্যা সহ সম্পূর্ণ হাসপাতালগুলিকে শুধুমাত্র কোভিড-১৯ হাসপাতাল বলে ঘোষনা করা হয়েছে
নতুন দিল্লি, ৯ এপ্রিল, ২০২০
সারা দেশ কোভিড-১৯ অতিমারীর সম্মুখীন হয়েছে। সামাজিক দূরত্ব বজায় রাখতে দেশজুড়ে চলছে লকডাউন। এই সঙ্কট কালে কর্মচারী রাজ্য বিমা কর্পরেশান তাদের সদস্যদের এবং সংশ্লিষ্ট সব পক্ষের জন্য একাধিক পদক্ষেপ নিয়ে সাহায্যের হাত বাড়িয়ে দিয়েছে।
সারা ভারত জুড়ে ইএসআইএস হাসপাতালগুলিতে ১০৪২টি আইসোলেশান শয্যা সহ নিম্ন উল্লেখিত হাসপাতাল গুলিকে কোভিড-১৯ চিকিৎসা হাসপাতাল বলে ঘোষনা করা হয়েছে।
 ই এস আই সি হাসপাতাল,আঁকলেশ্বর,গুজরাট : ১০০ টি শয্যা।
 ইএস আই সি হাসপাতাল,গুরুগ্রাম,হরিয়ানা : ৮০টি শয্যা।
 ই এস আই এস হাসপাতাল ভাপি,গুজরাট : :১০০ টি শয্যা।
 ই এস আই সি হাসপাতাল ,উদয়পুর,রাজস্থান : ১০০ টি শয্যা।
 ই এস আই সি হাসপাতাল জম্মু : ৫০ টি শয্যা।
 ই এস আই এস হাসপাতাল বাদ্দি হিমাচল প্রদেশ : ১০০ টি শয্যা।
 ই এস আই সি হাসপাতাল আদিত্যপুর,ঝাড়খণ্ড : ৪২ টি শয্যা।
 ই এস আই সি হাসপাতাল জোকা,পশ্চিমবঙ্গ ৪৭০ টি শয্যা।
এ ছাড়াও গোটা দেশজুড়ে থাকা ইএসআইসি হাসপাতাল গুলিতে আরও ১১১২টি আইসোলেশান শয্যা প্রস্তুত রাখা হয়েছে। উপরন্তু মোট ৫৫৫টি আই সি ইউ/এইচ ডি ইউ শয্যা সহ ১৯৭টি ভেন্টিলটরও প্রস্তুত রাখা হয়েছে। হরিয়ানার ফরিদাবাদের হাসপাতালে কোভিড-১৯ পরীক্ষাকেন্দ্র গড়ে তোলা হয়েছে।
ইএসআইসির যে সব হাসপাতালে ১১৮২ শয্যার কোয়ারেন্টাইন ব্যবস্থা করা হয়েছে তা নিম্নে উল্লেখ করা হোল।
রাজস্থানের আলয়ারে ৪৪৪ টি শয্যা।
বিহারের পাটনায় ৪০০ টি শয্যা।
কর্নাটকের গুলবর্গায় ২৪০ টি শয্যা।
ছত্তিশগড়ের কোরবায় ১০০ টি শয্যা।
ই এস আই স্বত্বভোগিদের স্বার্থে এই সঙ্কট্কালে অসরকারি ওষুধের দোকান থেকে স্বত্বভোগিদের ওষুধ ক্রয়ের অনুমতি দিয়েছে। পরে সেই টাকা কর্তৃপক্ষ ফেরত দিয়ে দেবে। পাশাপাশি বিকল্প ব্যবস্থা অনুযায়ী ই এস আই হাসপাতালের সঙ্গে যুক্ত হাসপাতালগুলিতে ও স্বত্বভোগি রা চিকিৎসা করাতে পারেন।
কেন্দ্রীয় স্বাস্থ্য ও পরিবার কল্যাণ মন্ত্রকের নির্দেশ মতই এস আই সি হাসপাতাল গুলি কে প্রতিনিয়ত উন্নীত করা হয়েছে।
ইএসআইসি হাসপাতালের সঙ্গে যুক্ত সব চিকিৎসক এবং স্বাস্থ্যকর্মীদের জন্য ব্যক্তিগত সুরক্ষা সরঞ্জামের ব্যবস্থা করা হয়েছে।
সংশ্লিষ্ট রাজ্য সরকারগুলির সঙ্গে সমন্বয় রেখে ই এস আই সি কাজ করে চলেছে ।
প্রকল্পের অধীনে বিমা করা আছে এমন কর্মচারিদের ৬০ এবং ৬১ ধারা অনুযায়ী চিকিৎসার ব্যবস্থা করা হয়েছে। স্ত্বভগিদের বীমা কার্ডের মেয়াদ শেষ হয়ে গেলেও তাদের ৩০,০৬,২০২০ তারিখ পর্যন্ত চিকিৎসা দেওয়ার সিদ্ধান্ত নেওয়া হয়েছে।
যে সব কর্মচারীর কার্ডের মেয়াদ শেষ হয়ে গেছে তারা বিনা জরিমানায় নির্দিষ্ট বর্ধিত সময়ের মধ্যে কার্ড পুনর্নবীকরণ করাতে পারবেন।
(CG/PPM
রেলমন্ত্রক
ট্রেনে যাত্রী পরিষেবা এবং শৌচালয়ের পরিচ্ছন্নতা
নয়াদিল্লি, ৩০ জুলাই, ২০১৮
ট্রেনগুলিতে যাত্রীদের জন্য যথাযথ পরিষেবা প্রদান ও পরিচ্ছন্নতা বজায় রাখার কাজের ওপর বরাবরই গুরুত্ব দেওয়া হয়। তা সত্ত্বেও কিছু কিছু ক্ষেত্রে ট্রেন এবং ট্রেনের শৌচালয় থেকে দুর্গন্ধ ও অপরিচ্ছন্নতা সংক্রান্ত অভিযোগ মাঝে মধ্যেই পাওয়া যায়। যাত্রীরা যথাযথভাবে জৈব শৌচালয়গুলি ব্যবহার না করার জন্যই এই সমস্যা দেখা দেয়। তবে সমস্যা সমাধানে উপযুক্ত ব্যবস্হা নেওয়া হচ্ছে। রেল প্রতিমন্ত্রী শ্রী রাজেন গোহাঁই আজ রাজ্যসভায় এক প্রশ্নের লিখিত জবাবে একথা জানিয়ে বলেছেন, ভারতীয় রেল যাত্রীবাহি কোচগুলির পরিচ্ছন্নতা বজায় রাখার জন্য যান্ত্রিক পদ্ধতিতে কোচ এবং শৌচালয়গুলি পরিস্কার করার ব্যবস্হা নিয়েছে। রাজধানী, শতাব্দী এবং অন্যান্য গুরুত্বপূর্ণ দুরপাল্লার মেল/এক্সপ্রেস ট্রেনগুলিতেও হাউস কিপিং সার্ভিসের ব্যবস্হা করা হয়েছে। ‘ক্লিন মাই কোচ’ প্রকল্পের আওতায় যাত্রীরা মোবাইলের মাধ্যমে মেসেজ করে এই পরিষেবার জন্য অনুরোধ পাঠাতে পারেন। কোচ সংক্রান্ত যেকোন ধরনের সমস্যা নথিভুক্ত করতে ‘ক্লিন মাই কোচ’ প্রকল্পকে উন্নীত করে ‘কোচ মিত্র’ নামে একটি নতুন কর্মসূচি চালু করা হয়েছে। ইতিমধ্যেই দেশের প্রায় ৯০০ জোড়া ট্রেনে এই সুবিধা পাওয়া যাচ্ছে। স্টেশনগুলিতেও পরিষ্কার করার কাজে যান্ত্রিক ব্যবস্হা চালু করা হয়েছে। স্লিপার ক্লাস কোচগুলিতেও এসি কোচের মতো ডাস্টবিন চালু করা হয়েছে। জৈব শৌচালয়গুলির বায়ু চলাচল ব্যবস্হা এবং এর ভিতরে একটি করে ডাস্টবিন লাগানো হয়েছে। দেশের ২১০টি গুরুত্বপূর্ণ ট্রেনে পরিচ্ছন্নতার বিষয়টি পর্যালোচনা করার জন্য একটি নিরপেক্ষ তৃতীয় পাক্ষিক সমীক্ষা চালানো হচ্ছে বলে তিনি জানান।
CG/PB/NS/…
(Visitor Counter : 37